# Lenede

Lenede [lən'ədə] o [ləˈnydə] (Nonette en francés) es una anciana comuna d'Auvèrnha, dins le departament dau Puèi de Doma. Se tròba sobre le suc de Lenede, amont d'Orsonede. Despuèi le 1èir de janvèir 2016 es comuna delegada e chapluòc de la comuna novèla de Lenede e Orsonede.

## Geografia
### Perimètre del territòri

Situacion davant la fusion embei Orsonede :
Comunas confrontantas de Lenede :
| Le Bròc | Los Pradaus | Sent Martin |
| | | La Mongiá |
| Le Bruelh | | Orsonede |

## Toponimia

La forma Nonede es atestada en 1287 dins los Comptes daus Cònsols de Montferrand. Las autras fòrmas ancianas son vicaria Nonatensis, en latin, au sègle IX, apud Nonetam, en 1188, Nonede, en 1373, Noneta, en 1392. Dauzat, en 1931, explicava la finala per un sufixe inaccentuat d'origina preceltica e que los gallés adoptèron, -ate, que formava donc de proparoxitons; posteriorament, -a- pòsttonic venguèt -e- ancianament, puèi le nom chamgèt d'accentuacion e venguèt paroxiton a la fin de l'Edat Mejana; le passatge de l'iniciala de Nonede a la de Lenede es una dissimilacion consonantica; le radicau seriá escur; la fòrma francesa Nonette seriá deguda a l'atraccion paronimica de nonne, nonnette, « monja » en francés, a l'origina d'una legenda e d'una etimologia populara; Dauzat resumiguèt son explicacion dins son diccionari$^,$; sembla pasmens que l'atraccion siá pustòst la dau sufixe -ette (eta en occitan), mai productiu e d'origina latina; en efèit, Orsonede es tanben vengut en francés Orsonnette (mas, una atraccion de la finala dau nom d'un vialatge per la d'un vialatge près es tanben possibla) e le toponime e antroponime francés Bessette sembla venir de Beceda per le mèsma mecanisme. Delamarre, qu'a tendença a privilegiar las explicacions per de noms de personas e doncas de proprietats, explica Nonede ( > Lenede) per un nom gallés d'òme, Nonnos, enbei le sufixe -ate. Per aquò, Dauzat, mas èra en 1931, considerava que -ate, productiu davant la romanizacion, s'aplicava a de noms d'aglomeracions mai o mens importantas o a de regions (los noms de pòbles gallés, per exemple, son en -ates) e rarament a de bens ruraus; le sufixe -ates representava especificament le nom daus abitants de l'aglomeracion o de la region. Los Féniés explican Nonede (vengut Lenede) per un mot occitan, nòna o nona, « ròc en fòrma d'obelisque », que representariá le chastèl jucat sobre son pic; mas coma l'atestacion dau sègle IX conten le sufixe -ate, chaudriá supausar qu'aquel mot es d'origina celtica o preceltica.

## Administracion

Lista deus cònsols delegats successius :
| Periòde | Periòde | Identitat | Etiqueta | Qualitat |
| 2016 | 2020 | Pierre Ravel | | |
| Totas las donadas son pas encara conegudas. |||||
Lista daus cònses successius :
| Periòde | Periòde | Identitat |
| 2008 | 31 de decembre 2015 | Pierre Ravel |
| març de 2001 | 2008 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 344, totala: 353 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 696 | 576 | 631 | 668 | 779 | 745 | 740 | 746 | 768 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 750 | 710 | 725 | 671 | 632 | 665 | 707 | 680 | 685 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 644 | 549 | 481 | 398 | 383 | 346 | 323 | 265 | 247 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 244 | 270 | 272 | 269 | 275 | 289 | Cercar | 317 | 321 327 |
| 2009 | 2010 |
| 322 328 | 322 327 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Luòcs e monuments

* Gleisa de Sant Micolau, romanica e gotica, classada monument istoric en 1976

## Nòtas e referéncias
### Nòtas
### Referéncias

* ↑ http://www.persee.fr/doc/rea_0035-2004_1931_num_33_4_2623 La toponymie gauloise de l'Auvergne et du Velay, Albert Dauzat
* ↑ Collectatge IEO 63
* ↑ Comptes daus Cònsols de Montferrand.
* 1 2 Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 380
* ↑ Albert Dauzat, La toponymie gauloise de l'Auvergne et du Velay, 1931 http://www.persee.fr/doc/rea_0035-2004_1931_num_33_4_2623, p. 367 e 362-363
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 500
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 206, 303 e 359
* ↑ Albert Dauzat, La toponymie gauloise de l'Auvergne et du Velay, 1931 http://www.persee.fr/doc/rea_0035-2004_1931_num_33_4_2623, p. 362-363
* ↑ Site de la préfecture du Puy-de-Dôme, consulté le 8 janvier 2008
* ↑ http://www2.culture.gouv.fr/public/mistral/merimee_fr?ACTION=CHERCHER&FIELD_1=REF&VALUE_1=PA00092220